2019માં લોકસભાની ચૂંટણી આવી રહી છે, ત્યારે હવે ભારતની ઈકોનોમી કેવી વૃદ્ધિ નોંધાવશે, તે સવાલ સર્જાયો છે. કેમ કે 2019ના વર્ષમાં સરકાર વધુ ખર્ચ કરશે. લોકસભાની ચૂંટણી પહેલા મોદી સરકાર કેટલીક છૂટછાટો આપશે. તે પહેલા અનેક મુદ્દાઓ પરની પૉલીસીની જાહેરાત કરાશે. તેમજ મતદારોને આકર્ષવા માટે સરકાર દ્વારા છૂટછાટોની જાહેરાત કરાશે. 2019માં જંગી ચૂંટણી ખર્ચ થશે, જેની ભારતની ઈકોનોમી પર વિપરીત અસર પડી શકે છે. પણ સામે આંતરરાષ્ટ્રીય બજારમાં ક્રૂડ ઓઈલનો ભાવ સતત વધી રહ્યો છે. જે પણ ઈકોનોમી માટે નેગેટિવ ફેકટર છે. જીએસટીના અમલ પછી આર્થિક વૃદ્ધિ ઝડપી થઈ છે, ત્યારે હવે 2019ના વર્ષમાં જીડીપી ગ્રોથ યથાવત રહેશે કે વધુ આગળ વધશે? તે અંગે આજે ચર્ચા કરીશું. ફ્રાન્સને પાછળ છોડીને વિશ્વમાં છઠ્ઠું સ્થાન મેળવનારી 13 લાખ કરોડની ભારતીય ઈકોનોમી 2019 સુધીમાં 7.4 ટકાની વૃદ્ધિ નોંધાવી શકે છે. અને 2020માં 7.6 ટકાની વૃદ્ધિ નોંધાવે તેવું અનુમાન રજૂ કરાયું છે. પણ 2019ની લોકસભાની ચૂંટણીમાં સરકાર ખર્ચ વધશે, તો આટલી વૃદ્ધિ નોંધાવશે નહી. બીજી તરફ નેગેટિવ ફેકટરની વાત કરીએ તો ચૂંટણીમાં જંગી ખર્ચ થશે. કેન્દ્ર સરકાર સહાયની લહાણી કરી શકે છે. જીએસટી રેટમાં નોંધપાત્ર ઘટાડો કરી ને લોકપ્રિયતા મેળવશે. તો આ સંજોગોમાં ઈકોનોમી ધારણા મુજબ વૃદ્ધિ નોંધાવી શકે નહી.